ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
പ്രശസ്ത ഗായകനും സംഗീതസംവിധായകനുമായ ബാപ്പി ലാഹിരിയുടെ നിര്യാണത്തിൽ പ്രധാനമന്ത്രി അനുശോചിച്ചു
പ്രശസ്ത ഗായകനും സംഗീതസംവിധായകനുമായ ബാപ്പി ലാഹിരിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു :
"ശ്രീ ബാപ്പി ലാഹിരി ജിയുടെ സംഗീതം എല്ലാം ഉൾക്കൊള്ളുന്നതായിരുന്നു, വൈവിധ്യമാർന്ന വികാരങ്ങൾ മനോഹരമായി പ്രകടിപ്പിക്കുന്നതായിരുന്നു. തലമുറകൾക്കപ്പുറമുള്ള ആളുകൾക്ക് അദ്ദേഹത്തിന്റെ സൃഷ്ടികളുമായി ബന്ധപ്പെടാൻ കഴിയും. അദ്ദേഹത്തിന്റെ സജീവമായ സ്വഭാവം എല്ലാവർക്കും നഷ്ടമാകും. അദ്ദേഹത്തിന്റെ വിയോഗത്തിൽ ദുഃഖമുണ്ട്. അദ്ദേഹത്തിന്റെ കുടുംബത്തെയും ആരാധകരെയും അനുശോചനം അറിയിക്കുന്നു. ഓം ശാന്തി."
-- ND --
(
മന്ത്രിസഭ
സ്റ്റോക്ക്ഹോം സമ്മേളനത്തിൽ 7 പ്രത്യേകതരം ജൈവമാലിന്യങ്ങളെ ഉൾപ്പെടുത്തിയ നടപടി കേന്ദ്രമന്ത്രിസഭ ശരിവെച്ചു
സ്റ്റോക്ക്ഹോം സമ്മേളനത്തിൽ, പേർസിസ്റ്റന്റ് ഓർഗാനിക് പൊലുട്ടന്റ്  പട്ടികയ്ക്ക് കീഴിൽ ഏഴ് രാസപദാര്ത്ഥങ്ങൾ ഉൾപ്പെടുത്തിയ നടപടി പ്രധാനമന്ത്രി ശ്രീ നരേന്ദ്രമോദി അധ്യക്ഷനായ കേന്ദ്രമന്ത്രിസഭ ശരിവെച്ചു. ഭാവിയിൽ, ആഭ്യന്തര നിയന്ത്രണമുള്ള പ്രത്യേകതരം ജൈവമാലിന്യങ്ങളെ  സ്റ്റോക്ക്ഹോം സമ്മേളനത്തിന് കീഴിൽ കൊണ്ടുവരുന്ന നടപടികളെ അംഗീകരിക്കാനുള്ള അധികാരം, വിദേശകാര്യം, പരിസ്ഥിതി-വനം- കാലാവസ്ഥാവ്യതിയാന മന്ത്രാലയങ്ങളുടെ ചുമതലയുള്ള കേന്ദ്രമന്ത്രിമാർക്ക് കാബിനട്ട് നൽകി. ഇത് നടപടി ക്രമങ്ങൾ കൂടുതൽ ലളിതമാക്കും.
POP യ്ക്ക് കീഴിൽ 7 രാസവസ്തുക്കളെ ഉൾപ്പെടുത്തിയത് ശരിവച്ച ക്യാബിനെറ്റ് നടപടി, പരിസ്ഥിതി, മനുഷ്യ ആരോഗ്യ സംരക്ഷണ മേഖലകളിലെ അന്താരാഷ്ട്ര ഉത്തരവാദിത്തങ്ങൾ പാലിക്കാനുള്ള ഇന്ത്യയുടെ പ്രതിജ്ഞാബദ്ധതയുടെ തെളിവാണ്. ബന്ധപ്പെട്ട അന്താരാഷ്ട്ര പാരിസ്ഥിതിക സൗകര്യത്തിന്  കീഴിലെ ധന വിഭവങ്ങളെ കൃത്യമായ രീതിയിൽ ഉപയോഗപ്പെടുത്തുന്നതിനും ഇത് അവസരമൊരുക്കും.
തെരഞ്ഞെടുപ്പ് കമ്മീഷന്
ഭിന്നശേഷക്കാര്ക്ക്തിരഞ്ഞെടുപ്പ് പ്രക്രിയയില്സുഗമമായി പങ്കെടുക്കുന്നത്സംബന്ധിച്ച്ദേശീയതലത്തില് കൂടിയാലോചന നടത്തും
തിരഞ്ഞെടുപ്പ് പ്രക്രിയയില് ഭിന്നശേഷിക്കാരുടെ പങ്കാളിത്തംസുഗമമാക്കുന്നത്സംബന്ധിച്ച്കേന്ദ്ര തിരഞ്ഞെടുപ്പ് കമ്മിഷന് നാളെയും, മറ്റന്നാളും  ന്യൂഡല്ഹിയില്ദേശീയകൂടിയാലോചനാ യോഗം നടത്തും. വരുന്ന നിയമസഭാ, ലോക്സഭാതിരഞ്ഞെടുപ്പുകളില്ഭിന്നശേഷിക്കാരുടെ പങ്കാളിത്തം വര്ദ്ധിപ്പിക്കാന് ലക്ഷ്യമിട്ടാണിത്. കേന്ദ്ര തിരഞ്ഞെടുപ്പ് കമ്മിഷണര് ശ്രീ. ഒ.പി. റാവത്ത് സമ്മേളനം ഉദ്ഘാടനം ചെയ്യും. തിരഞ്ഞെടുപ്പ് കമ്മീഷണര്മാരായ ശ്രീ. സുനില്അറോറ, ശ്രീ. അശോക്ലാവാസഎന്നിവരുംഎല്ലാസംസ്ഥാനങ്ങളിലെയുംമുഖ്യതിരഞ്ഞെടുപ്പ്ഉദ്യോഗസ്ഥര്, കേന്ദ്ര സാമൂഹിക നീതിശാക്തീകരണ, വാര്ത്താവിതരണ പ്രക്ഷേപണ, ഇലക്ട്രോണിക്സ്ആന്റ്ഐ.റ്റി., സ്പോര്ട്സ്, യുവജനക്ഷേമ മന്ത്രാലയങ്ങള്,ഭിന്നശേഷിക്കാരുടെ പുനരധിവാസവുമായി ബന്ധപ്പെട്ട് പ്രവര്ത്തിക്കുന്ന സംഘടനകള് എന്നിവയുടെ പ്രതിനിധികളുംസംബന്ധിക്കും.
(ND/MRD
രാജ്യരക്ഷാ മന്ത്രാലയം
ഡിഫൻസ് കറസ്പോണ്ടന്റ്സ് കോഴ്സ് - 2023 വിശാഖപട്ടണത്തെ ഇഎൻസിയിൽ ആരംഭിച്ചു
(ന്യൂ ഡൽഹി: 22 ഓഗസ്റ്റ് 2023
ദേശീയ, പ്രാദേശിക മാധ്യമ സ്ഥാപനങ്ങളിൽ നിന്നുള്ള തിരഞ്ഞെടുത്ത മാധ്യമപ്രവർത്തകർക്കായി പ്രതിരോധ മന്ത്രാലയം നടത്തുന്ന മൂന്നാഴ്ചത്തെ കോഴ്സായ ഡിഫൻസ് കറസ്പോണ്ടന്റ്സ് കോഴ്സിന്റെ  2023 പതിപ്പ് 2023 ഓഗസ്റ്റ് 21 ന് വിശാഖപട്ടണത്തെ ഈസ്റ്റേൺ നേവൽ കമാൻഡിൽ  ആരംഭിച്ചു.
വൈസ് അഡ്മിറല് സമീര് സക്സേന എ.വി.എസ്.എം, എൻ എം ചീഫ് ഓഫ് സ്റ്റാഫ്, ഇ എൻ സി, ഉദ്ഘാടന പ്രസംഗവും പ്രതിരോധ മന്ത്രാലയം വക്താവും അഡീഷണല് ഡയറക്ടര് ജനറലുമായ  ശ്രീ എ ഭരത് ഭൂഷണ് ബാബു മാരിടൈം വാര്ഫെയര് സെന്ററിലെ പ്രതിരോധ പത്രപ്രവര്ത്തനത്തെക്കുറിച്ച് ഉള്ക്കാഴ്ച നല്കി. മാധ്യമങ്ങളെയും സൈന്യത്തെയും കൂടുതൽ അടുപ്പിക്കുന്നതിനും, എല്ലാ തലങ്ങളിലുമുള്ള പത്രപ്രവർത്തകർക്ക് സായുധ സേനയെക്കുറിച്ച് കൂടുതൽ അറിവ് നേടുന്നതിനും, സമുദ്ര പരിസ്ഥിതിയുമായി ബന്ധപ്പെട്ട വാർത്തകൾ റിപ്പോർട്ട് ചെയ്യുമ്പോൾ വിഷയത്തെക്കുറിച്ച് ബോധവാന്മാരാകാന്നതിനും പ്രാപ്തരാക്കുക എന്നതാണ് ഡിസിസിയുടെ ലക്ഷ്യം.
ഒരാഴ്ച നീണ്ടുനിൽക്കുന്ന നാവിക അറ്റാച്ച്മെന്റിൽ പങ്കെടുക്കുന്നവരെ നാവികസേനയിലെയും കോസ്റ്റ് ഗാർഡിലെയും വിഷയ വിദഗ്ധർ അഭിസംബോധന ചെയ്യും. നാവിക പ്രവർത്തനങ്ങൾ, നാവിക നയതന്ത്രം, മാനുഷിക സഹായം, ദുരന്ത നിവാരണം, നാവികസേനയുടെയും കോസ്റ്റ് ഗാർഡിന്റെയും സംഘടനാ ഘടന എന്നിവയുൾപ്പെടെ നാവികസേനയുടെ വിവിധ വശങ്ങൾ അവർ മാധ്യമപ്രവർത്തകരെ പരിചയപ്പെടുത്തും.
കോഴ്സിൽ പങ്കെടുക്കുന്നവർ 2023 ഓഗസ്റ്റ് 21 ന് ഇന്ത്യൻ നാവിക കപ്പലും അന്തർവാഹിനിയും സന്ദർശിക്കുകയും അതിലെ ജീവിതത്തിന്റെ വിവിധ വശങ്ങളെക്കുറിച്ച് മനസ്സിലാക്കുകയും ചെയ്തു. ഈ ആഴ്ച, വിശാഖപട്ടണത്തിലെ നേവൽ ഡോക്ക്യാർഡ്, നേവൽ എയർ സ്റ്റേഷൻ, കോസ്റ്റ് ഗാർഡ് കപ്പലുകൾ എന്നിവിടങ്ങളിലും അവർ പര്യടനം നടത്തും. ഇന്ത്യൻ നാവികസേനയുടെ മുൻനിര യുദ്ധക്കപ്പലിലെ ഒരു സീ സോർട്ടിയാണ് കോഴ്സിന്റെ പ്രധാന ആകർഷണം. ഇത് പത്രപ്രവർത്തകർക്ക് കടലിലെ നാവിക പ്രവർത്തനങ്ങളെക്കുറിച്ച് ഉൾക്കാഴ്ച നൽകും.
പ്രത്യേക സേവനങ്ങളും ഫീച്ചറുകളും
കഴിഞ്ഞ വർഷത്തെ ഇന്ത്യയുടെ കടൽപായൽ ഉൽപാദനം 34000 ടൺ, വികസന സാധ്യതകൾ മുന്നോട്ട് വെച്ച് സിഎംഎഫ്ആർഐ
342 നിർദിഷ്ട സ്ഥലങ്ങളിൽ നിന്ന് പ്രതിവർഷം 97 ലക്ഷം ടൺ ഉൽപാദനം നേടാമെന്ന് സിഎംഎഫ്ആർഐ
കൊച്ചി: ജൂലൈ 27, 2022
. രാജ്യത്ത് 342 നിർദിഷ്ട സ്ഥലങ്ങൾ കടൽപായൽകൃഷിക്ക് അനുയോജ്യമാണെന്ന് സിഎംഎഫ്ആർഐ അടയാളപ്പെടുത്തിയിട്ടുണ്ടെന്നും ഡയറക്ടർ ഡോ എ ഗോപാലകൃഷ്ണൻ പറഞ്ഞു. സിഎംഎഫ്ആർഐയുടെ പഠനപ്രകാരം, ഈ സ്ഥലങ്ങളിൽ 24167 ഹെക്ടറിലായി പ്രതിവർഷം 97 ലക്ഷം ടൺ കടൽപായൽ ഉൽപാദനം സാധ്യമാണെന്നും അദ്ദേഹം പറഞ്ഞു. പരമ്പരാഗതമല്ലാത്ത ജലകൃഷിരീതികളെ കുറിച്ച് സിഎംഎഫ്ആർഐയിൽ നടന്ന ദേശീയ ശിൽപശാലയിൽ സംസാരിക്കുകയായിരുന്നു അദ്ദേഹം.
ആഗോളതലത്തിലെ കടൽപായൽ ഉൽപാദനവുമായി താരതമ്യപ്പെടുത്തുമ്പോൾ ഇന്ത്യ വളരെ പിന്നിലാണ്. 2022ൽ ഇതുവരെ 350 ലക്ഷം ടണ്ണാണ് ആഗോള ഉൽപാദനം. എന്നാൽ, ഉൽപാദനം കൂട്ടാൻ രാജ്യം എല്ലാവിധ ശ്രമങ്ങളും നടത്തുന്നുണ്ട്. 2025-ഓടു കൂടി പ്രതിവർം 11.42 ലക്ഷം ടൺ കടൽപായൽ ഉൽപാദനമാണ് കേന്ദ്ര സർക്കാർ ലക്ഷ്യമിടുന്നത്.
കൂടുകൃഷിയോടൊപ്പം കടൽപായൽ കൂടി കൃഷി ചെയ്യാവുന്ന സിഎംഎഫ്ആർഐ വികസിപ്പിച്ച സംയോജിത സാങ്കേതികവിദ്യയായ ഇംറ്റ രാജ്യത്തിന്റെ വിവിധ ഭാഗങ്ങളിൽ വളരെ വിജയകരമാണെന്ന് തെളിഞ്ഞിട്ടുണ്ട്. ഈ സാങ്കേതികവിദ്യ ഇത് കടൽപായൽ കൃഷി ജനകീയമാക്കാൻ സഹായിക്കും.
ഇതിനു പുറമെ, അന്തരീക്ഷത്തിൽ കാർബൺ വാതകങ്ങളുടെ അളവ് നിയന്ത്രിക്കാനും കടൽപായൽ കൃഷിയിലൂടെ സാധ്യമാണ്. നിലവിലെ കാലിത്തീറ്റകൾക്ക് പകരമായി കടൽപായൽ മൂല്യവർധിത ഉൽപ്പന്നങ്ങൾ ഉപയോഗിക്കുന്നത് ക്ഷീരകൃഷിയിലൂടെയുള്ള കാർബൺ വാതകങ്ങളുടെ പുറംതള്ളൽ ഒരു പരിധിവരെ കുറയ്ക്കാനാകുമെന്നും ഡോ ഗോപാലകൃഷ്ണൻ പറഞ്ഞു. സിഎംഎഫ്ആർഐക്ക് കീഴിൽ ആറായിരത്തോളം സ്ത്രീകൾ കക്ക-കല്ലുമ്മക്കായ-കടൽമുരിങ്ങ കൃഷിചെയ്ത് വരുന്നുണ്ടെന്നും അദ്ദേഹം പറഞ്ഞു.
കടൽപായൽ കൃഷി വ്യാപിപ്പിക്കുന്നതിലൂടെ സത്രീകളുൾപ്പെടെ ധാരാളം പേർക്ക് സുസ്ഥിരജീവനോപാധി ഒരുക്കാൻ കഴിയുമെന്നും ശിൽപശാലയിൽ വിദഗ്ധർ അഭിപ്രായപ്പെട്ടു. വാണിജ്യാടിസ്ഥാനത്തിൽ കടൽപായൽ ഉപൽപാദനം വികസിപ്പിക്കുന്നതിന് സിഎംഎഫ്ആർഐയുമായി സഹകരണം പ്രയോജനപ്പെടുമെന്ന് ശിൽപശാലയിൽ സംസാരിച്ച സ്വകാര്യ സംരംഭകർ പറഞ്ഞു.
അക്വാഅഗ്രോ പ്രൊസസിംഗ് മാനേജിംഗ് ഡയറക്ടർ അഭിരാം സേത്ത്, ഓസ്്ട്രേലിയയിലെ അക്വാകൾച്ചർ റിസർച്ച് സയൻറിസ്റ്റ് ഡോ ബ്രയൻ റോബർട്സ്, ദുബൈ അക്വേറിയം ക്യൂററ്റോറിയൽ സൂപ്പർവൈസർ അരുൺ അലോഷ്യസ്, ഡോ പി ലക്ഷ്മിലത, ഡോ വി വി ആർ സുരേഷ് എന്നിവർ പ്രസംഗിച്ചു.
പ്രധാനമന്ത്രിയുടെ ഓഫീസ്
കേദാര്നാഥ് പുനര്നിര്മാണ പദ്ധതി പ്രധാനമന്ത്രി അവലോകനം ചെയ്തു
(ന്യൂഡല്ഹി, ജൂണ് 10, 2020
കേദാര്നാഥ് ധാം വികസന, പുനര്നിര്മാണ പദ്ധതിയുടെ പുരോഗതി പ്രധാനമന്ത്രി ശ്രീ. നരേന്ദ്ര മോദി ഉത്തരാഖണ്ഡ് സംസ്ഥാന ഗവണ്മെന്റുമായി വീഡിയോ കോണ്ഫറന്സിംഗ് വഴി അവലോകനം ചെയ്തു.
ക്ഷേത്രത്തിന്റ പുനര്നിര്മ്മാണത്തിനായുള്ള തന്റെ കാഴ്ചപ്പാട് വ്യക്തമാക്കിയ പ്രധാനമന്ത്രി, കേദാര്നാഥ്, ബദരീനാഥ് തുടങ്ങിയ പുണ്യസ്ഥലങ്ങള്ക്കായി കാലത്തെ അതിജയിക്കുന്ന വികസന പദ്ധതികള് ആവിഷ്കരിക്കുകയും രൂപകല്പ്പന ചെയ്യുകയും ചെയ്യണമെന്ന് പറഞ്ഞു. പ്രകൃതിയുമായും അതിന്റെ ചുറ്റുപാടുകളുമായും യോജിക്കുന്നതാകണം ഈ പദ്ധതികളെന്ന് പ്രധാനമന്ത്രി പറഞ്ഞു.
പുണ്യ സ്ഥലങ്ങളിലേക്ക് വിനോദസഞ്ചാരികളുടെയും തീര്ഥാടകരുടെയും വരവ് കുറഞ്ഞ ഈ അവസരം തടസ്സപ്പെട്ട പ്രവൃത്തികള് പൂര്ത്തിയാക്കാന്ഉപയോഗപ്പെടുത്തണമെന്ന് അദ്ദേഹം നിര്ദ്ദേശിച്ചു. ലഭ്യമായ തൊഴില് ശക്തി ശരിയായ വിധം ഉപയോഗപ്പെടുത്തി പ്രവൃത്തികള് പൂര്ത്തിയാക്കണമെന്നും അതേസമയംതന്നെ പ്രവൃത്തികളില് സാമൂഹിക അകലം പാലിക്കണമെന്നും പ്രധാനമന്ത്രി ആവശ്യപ്പെട്ടു. വരും വര്ഷങ്ങളില് ടൂറിസ്റ്റുകളുടെ ഒഴുക്ക് മികച്ച രീതിയില് നിലനിര്ത്തുന്നതിന് സൗകര്യങ്ങളും അടിസ്ഥാന സൗകര്യങ്ങളും സൃഷ്ടിക്കാന് ഇത് സഹായിക്കും.
റാംബാന് മുതല് കേദാര്നാഥ് വരെ നീളുന്ന മറ്റ് പൈതൃക, മതപരമായ സ്ഥലങ്ങള് വികസിപ്പിക്കുന്നതിനുള്ള നിര്ദ്ദേശങ്ങളും പ്രധാനമന്ത്രി നല്കി. കേദാര്നാഥിലെ പ്രധാന ശ്രീകോവിലിന്റെ പുനര്വികസനത്തിനു പുറമേ ആയിരിക്കും ഈ പ്രവൃത്തി.
വാസുകി താലിലേക്കുള്ള തീര്ത്ഥാടകരുടെ പാതയിലെ പൂന്തോട്ടം, മ്യൂസിയം എന്നിവയുടെ വികസനവുമായി ബന്ധപ്പെട്ട വിഷയങ്ങള്, പഴയ ടൗണ് ക്വാര്ട്ടേഴ്സുകളുടെ പുനര്വികസനം, ചരിത്ര പ്രാധാന്യമുള്ള സ്വത്തുക്കള് അവരുടെ യഥാര്ത്ഥ വാസ്തുവിദ്യയില് സൂക്ഷിക്കല് എന്നിവയെക്കുറിച്ചും ചര്ച്ച നടന്നു. ആരാധനാസ്ഥലങ്ങളില്നിന്ന് കൃത്യമായ അകലത്തിലും കൃത്യമായ ഇടവേളകളിലുമായിരിക്കണം പരിസ്ഥിതി സൗഹൃദ പാര്ക്കിംഗ് സ്ഥലങ്ങള് പോലുള്ളവ നിര്മിക്കേണ്ടതെന്ന് ചര്ച്ചയില് ചൂണ്ടിക്കാട്ടി..
ഉത്തരാഖണ്ഡ് മുഖ്യമന്ത്രി എസ്. ത്രിവേന്ദ്ര സിംഗ് റാവത്തും മറ്റ് മുതിര്ന്ന ഉദ്യോഗസ്ഥരും ചര്ച്ചയില് പങ്കെടുത്തു.
മന്ത്രിസഭ
സമുദ്ര പ്രശ്നങ്ങളില് ഇന്ത്യയും ഡെന്മാര്ക്കും തമ്മിലുള്ള ധാരണാപത്രത്തിന് മന്ത്രിസഭയുടെ അംഗീകാരം
ഇന്ത്യയും ഡെന്മാര്ക്കും തമ്മില് സമുദ്രപ്രശ്നങ്ങളുമായി ബന്ധപ്പെട്ട് ഏര്പ്പെട്ട ധാരണാപത്രത്തിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി. 2019 ജനുവരിയില് ഡെന്മാര്ക്കില് നിന്നുള്ള ഡബ്ല്യു.ഐ.പിയുടെ ഇന്ത്യയിലേക്ക് നടക്കാനിരിക്കുന്ന സന്ദര്ശനസമയത്താണ് ഈ ധാരണാപത്രം ഒപ്പിടാന് തീരുമാനിച്ചിരിക്കുന്നത്.
ഗുണഫലങ്ങള്:
ധാരണാപത്രം ഒപ്പിടുന്നതിലൂടെ ഇരു രാജ്യങ്ങള്ക്കും ഉഭയകക്ഷി സഹകരണത്തിനുള്ള മേഖലകളില് പര്യവേഷണം നടത്താന് കഴിയും.:
അതിര്ത്തികടന്നുള്ള സഹകരണത്തിനും ഇന്ത്യയിലേയും ഡെന്മാര്ക്കിലേയും സമുദ്രമേഖലകളില് നിക്ഷേപത്തിനും സൗകര്യമൊരുക്കും.
ഇരു രാജ്യങ്ങള്ക്കും വിദഗ്ധര്, പ്രസിദ്ധീകരണങ്ങള്, വിവരങ്ങള്, ഗുണനിലവാരമുള്ള ഷിപ്പിങ് ഉറപ്പുവരുത്തുന്നതിന് പരസ്പരമുള്ള കഴിവുകള് മെച്ചപ്പെടുത്തുന്നതിനുള്ള സ്ഥിതിവിവര കണക്കുകള് എന്നിവയുടെ കൈമാറ്റം, ഹരിത സമുദ്ര സാങ്കേതികവിദ്യാമേഖലയിലെ സഹകരണം, കപ്പല് നിര്മാണം, അംഗീകൃത സംഘടന എന്ന പദവി നല്കുന്നതിനുള്ള ഇന്ത്യന് രജിസ്റ്റര് ഓഫ് ഷിപ്പിങ്  അനുവദിക്കല്, സമുദ്ര മേഖലകളിലെ പരിശീലന വിദ്യാഭ്യാസ സഹകരണം എന്നിവയക്ക് ധാരണാപത്രം സഹായകരമാകും.
മര്ച്ചന്റ് ഷിപ്പിങ്, സമുദ്ര ഗതാഗതവുമായി ബന്ധപ്പെട്ട കാര്യങ്ങളിലെ ഗവേഷണ വികസനത്തിന് വേണ്ട സുസ്ഥിര സഹകരണം എന്നിവ സാധ്യമാകും.
ഈ സഹകരണം പിന്നീട് ഇരുരാജ്യങ്ങള്ക്കും പരസ്പര ഗുണകരമായ അവസരങ്ങള്ക്ക് വേണ്ടി ഉഭയകക്ഷതലത്തിലും അന്താരാഷ്ട്രതലത്തിലും കൂടുതല് ആഴത്തിലും വിശാലമായതുമായ സഹകരണമാകുകയുംചെയ്യും.
പശ്ചാത്തലം
ഡെന്മാര്ക്ക് ഇന്ത്യയുടെ വളരെ പ്രധാനപ്പെട്ട ഒരു വ്യാപാര പങ്കാളിയാണ്. മെഡിസിനല്/ഫാര്മസ്യൂട്ടിക്കല് ചരക്കുകള്, ഊര്ജോല്പ്പാദന ഉപകരണങ്ങള്, വ്യാവസായിക യന്ത്രങ്ങള്, ലോഹ അയിരുകള്, ഓര്ഗാനിക് രാസവസ്തുക്കള്, തുടങ്ങിയവയാണ് ഡെന്മാര്ക്കില് നിന്ന് ഇന്ത്യയിലേക്കുള്ള പ്രധാനപ്പെട്ട കയറ്റുമതി. വസ്ത്രങ്ങള്, തുണിത്തരങ്ങള്/ഫാബ്രിക്സ്/ നൂലുകള്, റോഡ് വാഹനങ്ങളും അവയുടെ ഭാഗങ്ങളും, ലോഹ ചരക്കുകള്, ഇരുമ്പും ഉരുക്കും, പാദരക്ഷകളും യാത്രാ ചരക്കുകള് തുടങ്ങിയവയാണ് ഇന്ത്യയില് നിന്ന് ഡെന്മാര്ക്കിലേക്കുള്ള പ്രധാനപ്പെട്ട കയറ്റുമതി. ഇരു രാജ്യങ്ങളും തമ്മിലുള്ള ഉഭയകക്ഷി വ്യാപാരം വര്ധിപ്പിക്കുന്നതിനും സമുദ്രമേഖലയില് സഹകരണവും സഹായവും ഉറപ്പാക്കുന്നതിനും ഡെന്മാര്ക്കുമായി ധാരണാപത്രത്തില് ഏര്പ്പെടാന് തീരുമാനിക്കുകയായിരുന്നു.
MRD- 34
(Visitor Counter : 103
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 210.02 കോടി കവിഞ്ഞു
12-14 വയസ് പ്രായമുള്ളവര്ക്ക് വിതരണം ചെയ്തത് 3.99 കോടിയിലധികം ആദ്യ ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 97,648
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത 9,531 പേര്ക്ക്
രോഗമുക്തി നിരക്ക് നിലവില് 98.59%
പ്രതിവാര രോഗസ്ഥിരീകരണ നിരക്ക് 3.59%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 210.02 കോടി  പിന്നിട്ടു. 2,79,49,087 സെഷനുകളിലൂടെയാണ് ഈ നേട്ടം കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. കഴിഞ്ഞ 24 മണിക്കൂറിനുള്ളില്, 3.99 കോടി യിലധികം  കൗമാരക്കാര്ക്ക് കോവിഡ്-19 പ്രതിരോധ കുത്തിവയ്പിന്റെ ആദ്യ ഡോസ് നല്കി. 18 - 59 വയസ് പ്രായമുള്ളവര്ക്കുള്ള കരുതല് ഡോസ് 2022 ഏപ്രില് 10 മുതല് ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,13,598
രണ്ടാം ഡോസ് 1,01,02,733
കരുതല് ഡോസ് 66,46,146
മുന്നണിപ്പോരാളികള്
ഒന്നാം ഡോസ് 1,84,33,710
രണ്ടാം ഡോസ് 1,76,91,533
കരുതല് ഡോസ് 1,29,17,588
12-14 പ്രായപരിധിയിലുള്ളവര്
ഒന്നാം ഡോസ് 3,99,77,431
രണ്ടാം ഡോസ് 2,95,80,886
15-18 പ്രായപരിധിയിലുള്ളവര്
ഒന്നാം ഡോസ് 6,15,56,598
രണ്ടാം ഡോസ് 5,19,96,985
18-44 പ്രായപരിധിയിലുള്ളവര്
ഒന്നാം ഡോസ് 56,02,88,465
രണ്ടാം ഡോസ് 51,19,50,676
കരുതല് ഡോസ് 5,06,17,295
45-59 പ്രായപരിധിയിലുള്ളവര്
ഒന്നാം ഡോസ് 20,38,47,488
രണ്ടാം ഡോസ് 19,60,55,014
കരുതല് ഡോസ് 2,95,93,835
60നുമേല് പ്രായമുള്ളവര്
ഒന്നാം ഡോസ് 12,75,45,204
രണ്ടാം ഡോസ് 12,25,39,816
കരുതല് ഡോസ് 3,84,85,360
കരുതല് ഡോസ് 13,82,60,224
ആകെ 2,10,02,40,361
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 97,648 ; ഇത് രാജ്യത്തെ മൊത്തം സജീവ കേസുകളുടെ 0.22% ആണ്.
ദേശീയ രോഗമുക്തി നിരക്ക് 98.59 % ആണ്. കഴിഞ്ഞ 24 മണിക്കൂറിനുള്ളില് 11,726 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,37,23,944 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 9,531 പേര്ക്കാണ്.
കഴിഞ്ഞ 24 മണിക്കൂറിനുള്ളില് 2,29,546 പരിശോധനകള് നടത്തി. ആകെ 88.27 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 3.59 ശതമാനമാണ്. പ്രതിദിന രോഗസ്ഥിരീകരണ നിരക്ക് 4.15 ശതമാനമാണ്.
(ND
രാജ്യരക്ഷാ മന്ത്രാലയം
ഇ-പെന്ഷന് പേയ്മെന്റ് ഓര്ഡര് : ശരിയായ ദിശയിലേയ്ക്കുള്ള പുതിയൊരു ചുവടുവയ്പ്പ്
കേന്ദ്ര ഗവണ്മെന്റിന്റെ ഡിജിറ്റല് ഇന്ത്യ സംരംഭങ്ങള്ക്ക് കരുത്തേകിക്കൊണ്ട് അലഹബാദിലെ ഡിഫന്സ് അക്കൗണ്ട്സ്  പ്രിന്സിപ്പല് കണ്ട്രോളര് ആദ്യ ഘട്ടമായി സായുധ സേനകളിലെ എല്ലാ കമ്മിഷന്ഡ് ഓഫീസര്മാര്ക്കും, ജൂനിയര് കമ്മിഷന്ഡ് ഓഫീസര്മാര്ക്കും കഴിഞ്ഞ വര്ഷം ഒക്ടോബര് മുതല് ഇലക്ട്രോണിക് പെന്ഷന് പേയ്മെന്റ് ഓര്ഡറുകള്  നല്കി തുടങ്ങി. ഇപ്പോഴിത് സിവിലിയന്മാര് ഉള്പ്പെടെ എല്ലാ പെന്ഷന്കാര്ക്കുമായി വ്യാപിപ്പിച്ചു.
കരസേന, കോസ്റ്റ് ഗാര്ഡ്, ഡി.ആര്.ഡി.ഒ., ജനറല് റിസര്വ് ഫോഴ്സ് , ബോര്ഡര് റോഡ്സ് ഓര്ഗനൈസേഷന്, മിലിറ്ററി എഞ്ചിനീയറിംഗ് സര്വ്വീസസ് എന്നിവയിലെയും, ഡിഫന്സ് അക്കൗണ്ട് ഡിപ്പാര്ട്ട്മെന്റ് ഉള്പ്പെടെയുള്ള വിഭാഗങ്ങളിലെയും, ഡിഫന്സ് സിവിലിയന്മാര്ക്കും പെന്ഷന് അനുവദിക്കുന്ന രാജ്യരക്ഷാ മന്ത്രാലയത്തിന് കീഴിലുള്ള ഏക ഏജന്സിയാണ് അലഹബാദിലെ ഡിഫന്സ് അക്കൗണ്ട്സ്  പ്രിന്സിപ്പല് കണ്ട്രോളറുടെ ഓഫീസ്.
മാനുവല് സമ്പ്രദായത്തില് നിന്ന് ഇ.പി.പി.ഒ. സമ്പ്രദായത്തിലേയ്ക്കുള്ള മാറ്റം പെന്ഷന് വിതരണത്തിന്റെ കാലതാമസം ഗണ്യമായി കുറയ്ക്കും. വിവിധ തലങ്ങളില് കണക്ക് കൂട്ടലിലുണ്ടാകാനിടയുള്ള പിഴവുകളും ഇതുവഴി ഇല്ലാതാകും.
അടുത്ത ഘട്ടമായി 46 റിക്കോര്ഡ് ഓഫീസുകളില് നിന്നും 2,900 ലധികം ഓഫീസ് മേധാവികളില് നിന്ന് ലഭിച്ച പെന്ഷന് രേഖകളുടെ ഡിജിറ്റല് വല്ക്കരണമാണ്. ഒരേ റാങ്ക്, ഒരേ പെന്ഷന് പദ്ധതി കൂടുതല് മെച്ചപ്പെട്ട രീതിയില് നടപ്പിലാക്കാന് ഈ സംരംഭം സഹായിക്കും.
ND MRD –372
രാഷ്ട്രപതിയുടെ കാര്യാലയം
ലോകമെമ്പാടുമുള്ള മനുഷ്യജീവിതങ്ങളെയും സമ്പദ്വ്യവസ്ഥകളെയും മഹാമാരി ബാധിക്കുമ്പോൾ പ്രത്യാശയുടെ ദീപസ്തംഭമാണ് ബുദ്ധസന്ദേശം എന്ന് രാഷ്ട്രപതി
(ന്യൂഡൽഹി , ജൂലൈ 04, 2020
ലോകമെമ്പാടുമുള്ള മനുഷ്യജീവിതങ്ങളെയും സമ്പദ്വ്യവസ്ഥകളെയും മഹാമാരി ബാധിക്കുമ്പോൾ പ്രത്യാശയുടെ ദീപസ്തംഭമാണ് ബുദ്ധസന്ദേശം എന്ന് രാഷ്ട്രപതി ശ്രീ രാംനാഥ് കോവിന്ദ് പറഞ്ഞു. ധർമ്മ ചക്ര ദിനാചരണമായ ഇന്ന് അന്താരാഷ്ട്ര ബുദ്ധമത കോൺഫെഡറേഷൻ സംഘടിപ്പിച്ച വെർച്വൽ പരിപാടിയിൽ സംസാരിക്കുകയായിരുന്നു രാഷ്ട്രപതി.
ആനന്ദം അനുഭവിക്കണമെങ്കിൽ അത്യാഗ്രഹം, വിദ്വേഷം, അക്രമം, അസൂയ, മറ്റു ദുര്വാസനകൾ എന്നിവ വെടിയണമെന്ന് ബുദ്ധൻ ജനങ്ങളെ ഉപദേശിച്ചു. ബുദ്ധന്റെ ഉപദേശത്തിനു വിരുദ്ധമായി പഴയ അതേ അക്രമത്തിലും പ്രകൃതി നശീകരണത്തിലും മനുഷ്യരാശി പശ്ചാതാപമില്ലാതെ ഏർപ്പെടുന്നതായാണ് കാണുന്നത്. കൊറോണ വൈറസിന്റെ താണ്ഡവം മന്ദഗതിയിലാകുന്ന നിമിഷം, അതിലും ഗുരുതരമായ കാലാവസ്ഥ വ്യതിയാനം പോലുള്ള വെല്ലുവിളികളാണ് നമ്മെ കാത്തിരിക്കുന്നതെന്നും രാഷ്ട്രപതി ഓർമ്മിപ്പിച്ചു.
ധർമ്മമെന്ന ആശയത്തിന്റെ പ്രഭവസ്ഥാനം എന്ന നിലയിൽ ഇന്ത്യ അഭിമാനിക്കുന്നുവെന്ന് രാഷ്ട്രപതി പറഞ്ഞു. മഹത്തായ സത്യത്തിന്റെ പുതിയ പ്രകടീഭാവം എന്ന നിലക്കാണ് നാം ബുദ്ധമതത്തെ കാണുന്നത്. ബുദ്ധന്റെ ജ്ഞാനോദയവും, നാലു പതിറ്റാണ്ടിലേറെ തുടർന്ന അദ്ദേഹത്തിന്റെ പ്രബോധനങ്ങളും ബൗദ്ധിക ഉല്പതിഷ്ണുത്വത്തെയും ആത്മീയ വൈവിധ്യത്തെയും ബഹുമാനിക്കുന്ന ഇന്ത്യയുടെ പാരമ്പര്യത്തിന് അനുസൃതമായിരുന്നു.മഹാത്മാഗാന്ധി, ബാബാസാഹേബ് അംബേദ്കർ എന്നീ അതുല്യരായ രണ്ട് മഹാന്മാർ ബുദ്ധന്റെ വാക്കുകളിൽ നിന്ന് പ്രചോദനം ഉൾക്കൊണ്ട് ആധുനിക ഇന്ത്യയുടെ വിധി രൂപപ്പെടുത്തി.
അവരുടെ കാലടികൾ പിന്തുടർന്ന് ബുദ്ധന്റെ ആഹ്വാനം അനുസരിക്കാനും അദ്ദേഹം തെളിച്ച പാതയിലൂടെ മുന്നേറാനും രാഷ്ട്രപതി ആഹ്വാനം ചെയ്തു. ഹ്രസ്വ-ദീർഘ കാലയളവുകളിൽ ലോകം കഷ്ടപ്പാടുകൾ നിറഞ്ഞതായി കാണപ്പെടുന്നു. ജീവിതത്തിലെ കഷ്ടപ്പാടുകളിൽ നിന്ന് രക്ഷപ്പെടാൻ ബുദ്ധനിൽ അഭയം തേടിയ രാജാക്കന്മാരുടെയും കടുത്ത മാനസിക തളർച്ച ബാധിച്ച സമ്പന്നരുടെയും കഥകൾ ധാരാളം ഉണ്ട്. ഈ അപൂർണ്ണ ലോകത്തിൽ കഷ്ടപ്പാടുകളിൽ നിന്ന് വിടുതൽ കണ്ടെത്താമെന്ന് ബുദ്ധന്റെ ജീവിതം നമ്മെ ബോധ്യപ്പെടുത്തുന്നു എന്നും രാഷ്ട്രപതി ചൂണ്ടിക്കാട്ടി
രാഷ്ട്രപതിയുടെ പ്രസംഗത്തിന്റെ പൂർണരൂപത്തിന് ഈ ലിങ്കിൽ ക്ലിക്ക് ചെയ്യുക
http://pibcms.nic.in/WriteReadData/userfiles/PIB%20Delhi/Speech-International%20Buddhist%20Confederation.pdf
ഉരുക്ക് മന്ത്രാലയം
ഭിലായ് സ്റ്റീല് പ്ലാന്റില് വാതക പൈപ്പ് ലൈന് പൊട്ടിത്തെറിച്ച് ഒന്പത് മരണം
ഛത്തീസ്ഗഢിലെ ഭിലായ് സ്റ്റീല് പ്ലാന്റിലെ വാതക പൈപ്പ് ലൈന് പൊട്ടിത്തെറിച്ച് ഒന്പത് പേര് കൊല്ലപ്പെട്ടു. പരിക്കേറ്റ 14 പേര് ചികിത്സയിലാണ്. ഇന്ന് രാവിലെ 10.30 ഓടെ സ്റ്റീല് പ്ലാന്റിന്റെ കോക്ക് ഓവന് ബാറ്ററി 11-ാം നമ്പര് കോംപ്ലക്സിലാണ് പതിവ് അറ്റക്കുറ്റപ്പണിക്കിടെ അപകടം ഉണ്ടായത്.
സംഭവത്തില് കേന്ദ്ര ഉരുക്ക് മന്ത്രി ചൗധരി വീരേന്ദ്ര സിംഗ് നടുക്കവും, ദുഖവും പ്രകടിപ്പിച്ചു. കേന്ദ്ര ഉരുക്ക് സഹമന്ത്രി ശ്രീ. വിഷ്ണുദേവ് സായി, ഉരുക്ക് സെക്രട്ടറി ശ്രീ. ബിനോയ് കുമാര്, സ്റ്റീല് അതോറിറ്റി ഓഫ് ചെയര്മാന് ശ്രീ. അനില് ചൗധരി എന്നിവരോട് അടിയന്തരമായി ഭിലായില് എത്തി സ്ഥിതിഗതികള് വിലയിരുത്താന് ആവശ്യപ്പെട്ടിട്ടുണ്ട്.
(ND/MRD
പ്രധാനമന്ത്രിയുടെ ഓഫീസ്
ആയുഷ്മാൻ ഭാരത് ഡിജിറ്റൽ മിഷനെക്കുറിച്ചുള്ള നല്ല വാക്കുകൾക്ക് പ്രധാനമന്ത്രി ബിൽ ഗേറ്റ്സിന് നന്ദി പറഞ്ഞു
ആയുഷ്മാൻ ഭാരത് ഡിജിറ്റൽ മിഷനെക്കുറിച്ചുള്ള നല്ല വാക്കുകൾക്ക് പ്രധാനമന്ത്രി ശ്രീ നരേന്ദ്ര മോദി ബിൽ ഗേറ്റ്സിന് നന്ദി പറഞ്ഞു.
Iബിൽ ഗേറ്റ്സിന്റെ ട്വീറ്റിന് മറുപടിയായി പ്രധാനമന്ത്രി പറഞ്ഞു:
"ആയുഷ്മാൻ ഭാരത് ഡിജിറ്റൽ മിഷനെക്കുറിച്ചുള്ള നല്ല വാക്കുകൾക്ക് ബിൽഗേറ്റ്സിന് നന്ദി."
ആരോഗ്യ അടിസ്ഥാനസൗകര്യങ്ങൾ മെച്ചപ്പെടുത്തുന്നതിന് സാങ്കേതികവിദ്യ പ്രയോജനപ്പെടുത്തുന്നതിൽ വളരെയധികം സാധ്യതകളുണ്ട്, ഈ ദിശയിൽ ഇന്ത്യ കഠിനമായി പ്രവർത്തിക്കുന്നു.
(
പ്രധാനമന്ത്രിയുടെ ഓഫീസ്
തിരഞ്ഞെടുപ്പിൽ വിജയിച്ചതിന് കനേഡിയൻ പ്രധാനമന്ത്രി ജസ്റ്റിൻ ട്രൂഡോയ്ക്ക് പ്രധാനമന്ത്രിയുടെ അഭിനന്ദനം
തെരഞ്ഞെടുപ്പിൽ വിജയിച്ചതിന് കനേഡിയൻ പ്രധാനമന്ത്രി ജസ്റ്റിൻ ട്രൂഡോയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"തിരഞ്ഞെടുപ്പുകളിലെ നിങ്ങളുടെ വിജയത്തിന് പ്രധാനമന്ത്രി ജസ്റ്റിൻ ട്രൂഡോയ്ക്ക് അഭിനന്ദനങ്ങൾ. ഇന്ത്യ-കാനഡ ബന്ധം കൂടുതൽ ശക്തിപ്പെടുത്തുന്നതിനും ആഗോളവും ബഹുസ്വരവുമായ വിഷയങ്ങളിൽ നമ്മുടെ സഹകരണം കൂടുതൽ ശക്തമാക്കുന്നതിനും നിങ്ങളോടൊപ്പം തുടർന്നും പ്രവർത്തിക്കാൻ ഞാൻ ആഗ്രഹിക്കുന്നു. "
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 179.91 കോടി പിന്നിട്ടു
കഴിഞ്ഞ 24 മണിക്കൂറിൽ 18.18 ലക്ഷത്തിലധികം  ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 179.91 കോടി  കടന്നു. 2,10,32,993 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 5,185 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,24,31,513 ആയി. ദേശീയ രോഗമുക്തി നിരക്ക് 98.71%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 3,614 പേർക്കാണ്. നിലവിൽ രാജ്യത്ത് ചികിത്സയിലുള്ളത് 40,559 പേരാണ്. ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.09% ശതമാനമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിൽ 8,21,122 പരിശോധനകൾ നടത്തി. 77.77 കോടിയിൽ അധികം  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 0.52 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.44 ശതമാനമാണ്.
ധനകാര്യ മന്ത്രാലയം
കേരളം, മാഹി, കുടക് എന്നിവിടങ്ങിലെ നികുതിദായകര്ക്ക് ജി.എസ്.ടി റിട്ടേണ് ഫയല് ചെയ്യുന്നതിനുള്ള തീയതി നീട്ടി നല്കി
 കുടക്  എന്നിവിടങ്ങില് രജിസ്റ്റര് ചെയ്തിട്ടുള്ള നികുതിദായകര്ക്ക് ജി.എസ്.ടി റിട്ടേണ് ഫയല് ചെയ്യുന്നതിനുള്ള തീയതി കോംപീറ്റന്റ് അതോറിറ്റി നീട്ടി നല്കി.
1. 2018 ജൂലൈ മാസംഫയല് ചെയ്യേണ്ടിയിരുന്ന ഫോം ജി.എസ്.ടി.ആര്-3ബി- എല്ലാ നികുതിദായകര്ക്കും സമയം 2018 ഒക്ടോബര് 5 വരെ നീട്ടി.
2. 2018 ഓഗസ്റ്റ് മാസം ഫയല് ചെയ്യേണ്ടിയിരുന്ന ഫോം ജി.എസ്.ടി.ആര്-3 ബി- എല്ലാ നികുതിദായകര്ക്കും 2018 ഒക്ടോബര് 10 വരെ നീട്ടി.
3. 2018 ജൂലൈ മുതല് സെപ്റ്റംബര്യുള്ള പാദത്തിലെ ഫോം ജി.എസ്.ടി.ആര്- 1.5 കോടി രൂപയോ മുകളിലോ വിറ്റുവരവുള്ള നികുതിദായകര്ക്ക് 2018 നവംബര് 15 വരെ സമയം അനുവദിച്ചു.
4. 2018 ജൂലൈ മാസത്തില് ഫയല് ചെയ്യേണ്ടിയിരുന്ന ഫോം ജി.എസ്.ടി.ആര്- 1.5 കോടി രൂപയോ മുകളിലോ വിറ്റുവരവുള്ള നികുനിദായകര്ക്ക് 2018 നവംബര് 5 വരെ സമയം നല്കി.
5. 2018 ഓഗസ്റ്റ് മാസം ഫയല് ചെയ്യേണ്ടിയിരുന്ന ഫോം ജി.എസ്.ടി.ആര്-1-1.5 കോടി രൂപയോ മുകളിലോ വിറ്റുവരവുള്ള നികുനിദായകര്ക്ക് 2018 നവംബര് 10 വരെ സമയം നല്കി.
ഇതുമായി ബന്ധപ്പെട്ട വിജ്ഞാപനങ്ങള് അധികം വൈകാതെ പുറപ്പെടുവിക്കും.
പ്രധാനമന്ത്രിയുടെ ഓഫീസ്
ഖത്തറിലെ അമീറുമായി പ്രധാനമന്ത്രി ടെലിഫോണിൽ സംസാരിച്ചു
പ്രധാനമന്ത്രി ശ്രീ നരേന്ദ്ര മോദി ഖത്തർ അമീർ തമീം ബിൻ ഹമദ് അൽ താനിയുമായി ടെലിഫോണിൽ സംഭാഷണം നടത്തി.
ഒരു ട്വീറ്റിൽ ശ്രീ മോദി പറഞ്ഞു:
ഖത്തർ അമീർ തമീം ബിൻ ഹമദ് അൽ താനിയുമായി ഇന്ന് സംഭാഷണം നടത്തി. കോവിഡ് -19 നെതിരായ ഇന്ത്യയുടെ പോരാട്ടത്തിന് നൽകിയ ഐക്യദാർഢ്യത്തിനും പിന്തുണയ്ക്കും ഞാൻ അദ്ദേഹത്തോട് നന്ദി പറഞ്ഞു. ഖത്തറിലെ ഇന്ത്യൻ സമൂഹത്തിന് നൽകുന്ന കരുതലിന് നമ്മുടെ നന്ദിയും അറിയിച്ചു.
വിദ്യാഭ്യാസ മന്ത്രാലയം
ഉപരാഷ്ട്രപതി ശ്രീ എം വെങ്കയ്യ നായിഡു ARIIA-2020  അവാർഡുകൾ പ്രഖ്യാപിച്ചു
ഉപരാഷ്ട്രപതി ശ്രീ എം വെങ്കയ്യ നായിഡു ARIIA-2020  അവാർഡുകൾ ഇന്ന് പ്രഖ്യാപിച്ചു. വിദ്യാഭ്യാസ മന്ത്രി ശ്രീ രമേശ് പൊഖ്രിയാൽ നിഷാങ്ക്, സഹമന്ത്രി ശ്രീ സഞ്ജയ് ധോത്രെ എന്നിവരും ഓൺലൈൻ ആയി നടന്ന പരിപാടിയിൽ പങ്കെടുത്തു.
കർഷകർക്ക് കൂടുതൽ ശ്രദ്ധ കൊടുക്കണമെന്നും കർഷകർ നേരിടുന്ന പ്രശ്നങ്ങൾ പരിഹരിക്കുന്നതിന് നവീന പദ്ധതികൾ ആവിഷ്കരിക്കണമെന്നും ഉപരാഷ്ട്രപതി ശ്രീ എം വെങ്കയ്യ നായിഡു ഗവേഷകരോടും ശാസ്ത്രജ്ഞരോടും ആവശ്യപ്പെട്ടു. കർഷകർക്ക് വിവിധ പ്രശ്നങ്ങളിൽ സമയബന്ധിതമായി വിവരങ്ങൾ നൽകുന്നതിനും ശീതീകരിച്ച സംഭരണ സൗകര്യങ്ങൾ ഒരുക്കുന്നതിനും ആവശ്യമായ പുതിയ സാങ്കേതികവിദ്യകൾ സൃഷ്ടിക്കുന്നതിലും നവസംരംഭകരും ഗവേഷകരും ശ്രദ്ധ കേന്ദ്രീകരിക്കണമെന്ന് ഉപ-രാഷ്ട്രപതി നിവാസിൽ ഇന്ന് നടന്ന ചടങ്ങിൽ സംസാരിച്ച ശ്രീ നായിഡു പറഞ്ഞു.
പുതിയ ദേശീയ വിദ്യാഭ്യാസ നയം നൂതനാശയങ്ങളെ പരിപോഷിപ്പിക്കുന്ന ഒട്ടേറെ ശുപാർശകൾ നൽകിയതിൽ സന്തോഷം പ്രകടിപ്പിച്ച അദ്ദേഹം, അദ്ധ്യാപനം പഠനം ഗവേഷണം എന്നീ മേഖലകളിൽ ഗുണനിലവാരം വളരെയധികം മെച്ചപ്പെടുത്താൻ കഴിയുന്ന ഒരു പുതിയ ദർശനം രൂപപ്പെടുത്താൻ പുതിയ ദേശീയ വിദ്യാഭ്യാസ നയത്തിന് സാധിച്ചിട്ടുണ്ടെന്നും പറഞ്ഞു.
വിദ്യാർത്ഥികളിൽ നവീന ആശയങ്ങൾ ഉരുത്തിരിയുന്നതിന് അനുയോജ്യമായ അന്തരീക്ഷം സൃഷ്ടിക്കുന്നതിലുള്ള മികവ് തിരിച്ചറിയുന്നതിനുള്ള ഒരു പ്രധാന നടപടിയാണ് നൂതന നേട്ടങ്ങൾ അടിസ്ഥാനമാക്കിയുള്ള സ്ഥാപനങ്ങളുടെ അടൽ റാങ്കിംഗ് എന്നും ശ്രീ നായിഡു വ്യക്തമാക്കി. ARIIA 2021 ത്തിന്റെ പ്രഖ്യാപനവും ഉപരാഷ്ട്രപതി ചടങ്ങിൽ നിർവഹിച്ചു.
പുതിയ ദേശിയ വിദ്യാഭ്യാസ നയത്തിന് കീഴിൽ ഗവേഷണവും നൂതന ആശയങ്ങളും പ്രോത്സാഹിപ്പിക്കുന്നതിന് ദേശിയ ഗവേഷണ ഫൌണ്ടേഷൻ സ്ഥാപിക്കുമെന്ന് വിദ്യാഭ്യാസ മന്ത്രി ശ്രീ രമേശ് പൊഖ്രിയാൽ നിഷാങ്ക് അറിയിച്ചു. ARIIA 2021 ഇൽ എല്ലാ ഉന്നത വിദ്യാഭ്യാസ സ്ഥാപനങ്ങളും പങ്കെടുക്കണമെന്നും അദ്ദേഹം അഭ്യർത്ഥിച്ചു.
വിശദമായ ഫലങ്ങൾക്ക്: https://www.ariia.gov.in/
പ്രധാനമന്ത്രിയുടെ ഓഫീസ്
ഉത്കല ദിവസിൽ പ്രധാനമന്ത്രി ഒഡീഷയിലെ ജനങ്ങളെ അഭിവാദ്യം ചെയ്തു
ഉത്കല ദിവസിൽ ഒഡീഷയിലെ ജനങ്ങൾക്ക് പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു. ഒഡിയ സംസ്കാരം ആഗോളതലത്തിൽ പ്രശംസനീയമാണെന്നും ഒഡിയ ജനത ഇന്ത്യയുടെ പുരോഗതിക്ക് സുപ്രധാന സംഭാവനകൾ നൽകുന്നുണ്ടെന്നും അദ്ദേഹം പറഞ്ഞു.
ഒരു ട്വീറ്റിൽ പ്രധാനമന്ത്രി പറഞ്ഞു :
ഉത്കല ദിവസിന്റെ പ്രത്യേക അവസരത്തിൽ, ഒഡീഷയിലെ ജനങ്ങൾക്ക് ആശംസകൾ നേരുന്നു. ഒഡിയ ജനത ഇന്ത്യയുടെ പുരോഗതിക്ക് നാഴികക്കല്ലായ സംഭാവനകൾ നൽകുന്നു, ഒഡിയ സംസ്കാരം ആഗോളതലത്തിൽ പ്രശംസിക്കപ്പെടുന്നു. വരും കാലങ്ങളിൽ ഒഡീഷയുടെ വികസനത്തിനായി ഞാൻ പ്രാർത്ഥിക്കുന്നു."
--ND--
(
റോഡ് ഗതാഗത, ഹൈവേ മന്ത്രാലയം
ദേശീയപാതകളിലെ ഫീ പ്ലാസകളിൽ ഫാസ്റ്റ് ടാഗ് സംവിധാനം പൂർണമായും ഏർപ്പെടുത്തിയിട്ടുണ്ട്
ന്യൂഡൽഹി, ആഗസ്റ്റ് 02, 2021
ഡിജിറ്റൽ മാർഗ്ഗത്തിലൂടെ ഫീ അടവ് പ്രോത്സാഹിപ്പിക്കുന്നതിനും ഫീ പ്ലാസകളിലൂടെ തടസ്സമില്ലാത്ത ഗതാഗതം ഉറപ്പുവരുത്തുന്നതിനുമായി, 2021 ഫെബ്രുവരി 15/16 അർദ്ധരാത്രി മുതൽ, ദേശീയ പാതകളിലെ എല്ലാ ഫീ പ്ലാസകളും ഫാസ്റ്റ് ടാഗ് പാതകളായി സർക്കാർ പ്രഖ്യാപിച്ചിരുന്നു. നിലവിൽ, ദേശീയപാതകളിലെ എല്ലാ ഫീ പ്ലാസകളിലും ഫാസ്റ്റ് ടാഗ് സംവിധാനമുണ്ട്.
എല്ലാ പാതകളും ഫാസ്റ്റാഗ് ലെയ്നുകളായി പ്രഖ്യാപിച്ചതിനുശേഷം, 2021 ഫെബ്രുവരി 14-ലെ 80%-ൽ നിന്ന്, മൊത്തം ഫാസ്റ്റ് ടാഗ് വ്യാപ്തി ഏകദേശം 96% ആയി. കേന്ദ്ര റോഡ് ഗതാഗത-ഹൈവേ മന്ത്രി ശ്രീ നിതിൻ ഗഡ്കരി രാജ്യസഭയിൽ രേഖാമൂലം അറിയിച്ചതാണ് ഇക്കാര്യം.
RRTN/SKY
(Visitor Counter : 110
പ്രധാനമന്ത്രിയുടെ ഓഫീസ്
ഇന്ത്യൻ ക്രിക്കറ്റ് താരം സലിം ദുരാനിയുടെ വിയോഗത്തിൽ പ്രധാനമന്ത്രി അനുശോചിച്ചു
ഇന്ത്യൻ ക്രിക്കറ്റ് താരം സലിം ദുരാനിയുടെ വിയോഗത്തിൽ പ്രധാനമന്ത്രി അനുശോചനം രേഖപ്പെടുത്തി.
“സലിം ദുറാനി ജി ഒരു ക്രിക്കറ്റ് ഇതിഹാസമായിരുന്നു, ഒരു സ്ഥാപനമായിരുന്നു. ക്രിക്കറ്റ് ലോകത്ത് ഇന്ത്യയുടെ ഉയർച്ചയ്ക്ക് അദ്ദേഹം നിർണായക സംഭാവന നൽകി. കളിക്കളത്തിലും പുറത്തും അദ്ദേഹം തന്റെ ശൈലിക്ക് പേരുകേട്ടയാളായിരുന്നു. അദ്ദേഹത്തിന്റെ വിയോഗത്തിൽ വേദനിക്കുന്നു. അദ്ദേഹത്തിന്റെ കുടുംബത്തിനും സുഹൃത്തുക്കൾക്കും അനുശോചനം. അദ്ദേഹത്തിന്റെ ആത്മാവിന് ശാന്തി നേരുന്നു.''
“സലിം ദുറാനി ജിക്ക് ഗുജറാത്തുമായി വളരെ പഴയതും ശക്തവുമായ ബന്ധമുണ്ടായിരുന്നു. സൗരാഷ്ട്രയ്ക്കും ഗുജറാത്തിനും വേണ്ടി ഏതാനും വർഷം കളിച്ചു. ഗുജറാത്തും അദ്ദേഹം സ്വന്തം വീടാക്കി. അദ്ദേഹവുമായി ഇടപഴകാൻ എനിക്ക് അവസരം ലഭിച്ചു, അദ്ദേഹത്തിന്റെ ബഹുമുഖ വ്യക്തിത്വത്തിൽ ആഴത്തിൽ മതിപ്പുളവാക്കി. അദ്ദേഹത്തിന്റെ വിയോഗം തീർച്ചയായും അനുഭവപ്പെടും . ”
Salim Durani Ji was a cricketing legend, an institution in himself. He made a key contribution to India’s rise in the world of cricket. On and off the field, he was known for his style. Pained by his demise. Condolences to his family and friends. May his soul rest in peace.
— Narendra Modi  April 2, 2023